DA
16.5.2022
Den Europæiske Unions Tidende
C 198/15
Anmodning om præjudiciel afgørelse indgivet af Sofiyski rayonen sad (Bulgarien) den 29. september 2021 — XN mod Politiorgan ved 02 Rajonno upravlenie na Stolitjna direktsia na vatresjnite raboti (Sag C-608/21) (2022/C 198/21) Processprog: bulgarsk Den forelæggende ret Sofiyski rayonen sad
Parter i hovedsagen Sagsøger: XN Sagsøgt: Politiorgan ved 02 Rajonno upravlenie na Stolitjna direktsia na vatresjnite raboti
Præjudicielle spørgsmål 1) Skal artikel 8, stk.
1, sammenholdt med artikel 6, stk.
2, i Europa-Parlamentets og Rådets direktiv 2012/13/EU (1) af 22.
maj 2012 om ret til information under straffesager (EUT 2012, L 142, s. 1) fortolkes således, at den er til hinder for en national lovgivning, der anvendes korrigerende på grundlag af relevant retspraksis i den pågældende EU-medlemsstat, og hvorefter det er lovligt, at begrundelsen for anholdelsen af en mistænkt person, herunder om den strafbare handling, som den pågældende mistænkes for at have begået, ikke fremgår af det skriftlige påbud om tilbageholdelse, men derimod af andre (forudgående eller efterfølgende) ledsagedokumenter, der ikke udleveres omgående, og som personen efterfølgende kan få kendskab til ved en eventuel anfægtelse af tilbageholdelsens lovlighed ved domstolene?
2) Skal artikel 6, stk.
2, i Europa-Parlamentets og Rådets direktiv 2012/13/EU af 22. maj 2012 om ret til information under straffesager (EUT 2012, L 142, s. 1) fortolkes således, at informationen om den strafbare handling, som en anholdt person mistænktes for at have begået, skal indeholde oplysninger om tidspunktet, stedet, måden hvorpå den strafbare handling er blevet begået, personens medvirken hertil og den heraf følgende strafferetlige kvalificering for at sikre en effektiv udøvelse af retten til et forsvar?
(1)
EUT 2012, L 142, s. 1.
Appel iværksat den 2. december 2021 af Marina Yachting Brand Management Co.
Ltd til prøvelse af dom afsagt af Retten (Niende Afdeling) den 22. september 2021 i sag T-169/20 — Marina Yachting Brand Management mod EUIPO — Industries Sportswear (Sag C-743/21 P) (2022/C 198/22) Processprog: engelsk Parter Appellant: Marina Yachting Brand Management Co. Ltd (ved Rechtsanwälte A. von Mühlendahl, C. Eckhartt og P. Böhner) De andre parter i appelsagen: Den Europæiske Unions Kontor for Intellektuel Ejendomsret (EUIPO) og Industries Sportswear Co.
Srl Domstolen (Afdelingen for bevilling af appel) har ved kendelse af 31. marts 2022 besluttet, at appellen ikke admitteres, og at Marina Yachting Brand Management Co. Ltd bærer sine egne omkostninger.